**Farské oznamy**

**Druhá veľkonočná nedeľa – Nedeľa Božieho milosrdenstva C (24. 4. 2022)**

|  |  |  |
| --- | --- | --- |
| Pondelok | Sv. Marek, evanjelista, sviatok | 18.00 |
| Utorok |  | 7.00 |
| Streda |  | 18.00 |
| Štvrtok | Sv. Ľudovít Mária Grignion | 7.00 |
| Piatok | Sv. Katarína Sienska, panna a učiteľka Cirkvi | 7.00 |
| Sobota |  | 18.00 Oblazov |
| Nedeľa | Tretia veľkonočná nedeľa | 8.00 a 10.30 |

Každý, kto si dnes uctí obraz Božieho milosrdenstva môže za obvyklých podmienok získať plnomocné odpustky. Náš kostol bude otvorený do 18.00 hod. a o 17. 00hod. by som vystavil Pána Ježiša k verejnej poklone a pomodlili by sme sa ruženček k Božiemu milosrdenstvu. Adorácia by pokračovala do 18.00 hod.

Od budúceho piatku od 16.30 hod. do nedele ideme s našimi birmovancami na spoločné víkendové stretnutie vyprosovať si dar živej viera a spoznať Ducha Svätého. Chcem celú farnosť poprosiť o modlitby i pôst, ak by niekto mohol na tento úmysel. Je to takým najdôležitejším stretnutím v rámci našej prípravy. Zvlášť myslite na nás v sobotu od 17.30 hod. Ďakujeme.

Milí veriaci, Pastoračný fond Žilinskej diecézy Vás pozýva zapojiť sa do hlasovania v rámci 2. kola súťaže pastoračných projektov, zameraných na obnovu života a vzťahov vo farnostiach a v diecéze. Počas pôstneho obdobia mohli skupinky farníkov alebo organizácie predkladať pastoračné projekty farského i celodiecézneho charakteru. Po formálnom a obsahovom vyhodnotení predložených projektov postúpilo do verejného hlasovania 9 celodiecéznych a 57 farských projektov. Hlasovanie začína 24. apríla a končí 8. mája 2022. Viac o súťaži, hlasovaní a možnosti stať sa podporovateľom - donátorom pastoračného fondu nájdete na webovej stránke cestaobnovy.sk.

Chcel by som pozvať deti na Misijnú púť detí do Rajeckej Lesnej, ktorá by sa uskutočnila 14.5. Deti sa môžu prihlásiť do 1.5. v škole u p. katechétky.

Farnosť Ladce, Vás dnes pozýva do Skalného sanktuária na hore Butkov sláviť Nedeľu Božieho milosrdenstva. O 14.00 h svätá omša a o 15.00 h hodina milosrdenstva a bohoslužba slova, kde hlavným celebrantom je Mons. Tomáš Galis, žilinský biskup.

Diecézna liturgická komisia otvára nový kurz formácie akolytov, ktorý bude prebiehať v Diecéznom centre od mája 2022 do februára 2023 raz mesačne. Prvé stretnutie bude už 21. mája. Podmienkou je vek aspoň 30 rokov, minimálne 3 roky aktívnej služby pri rozdávaní sv. prijímania. Kto má záujem, nech sa prosím hlási v sakristii.

Vo Veľkom Rovnom sú od tejto nedele, 24. apríla, do nedele 1. mája, ľudové misie. Misie vedú kapucíni, kto by sa chcel povzbudiť, tak nech sa páči. Program nájdete na ich web stránke.

Chcel by som sa poďakovať za vaše modlitby, obety, finančnú podporu našej farnosti i za každý druh pomoci a na budúci týždeň prosím o upratovanie skupinu č. 8. Zostávame spojení v modlitbe a žehnám vám do ďalšieho týždňa.

Vzadu na stolíku si môžete zakúpiť za 2eurá časopis Milujte sa. Nájdete v ňom články napr. o uzdravení z gliómu, o zjaveniach Pána Ježiša i v dnešnej dobe, o nespravodlivom procese s tromi slov. biskupmi, , o príčinách ateizmu...

Drahí bratia a sestry, chceme vám poďakovať za pomoc ľuďom, ktorí utekajú pred vojnou na Ukrajine. Vážime si vašu obetavosť a ochotu. S radosťou vnímame veľké množstvo dobra, ktoré v tejto skúške prejavujete. Na Nedeľu Božieho milosrdenstva vás chceme povzbudiť, aby ste v konkrétnych prejavoch milosrdenstva voči našim bratom a sestrám vytrvali. Nenechajte sa nikým znechutiť, ani pomýliť. Boh nehľadí ako človek, nesúdi podľa logiky mocných tohto sveta, ale zhliada na úbohých a počuje hlas strápených. Ani my nestraťme súcit s trpiacimi a nezatvorme si pred nimi svoje srdcia. Pomáhajme naďalej, a to nielen materiálne, ale aj ľudsky, záujmom, prihovorením sa, prijatím utečencov do našich spoločenstiev. Buďme naozaj milosrdní ako je milosrdný náš Nebeský Otec. K tomu vám žehnajú a denne sa za vás modlia biskupi Slovenska.